དེ་རིང་ནི་བདག་གི་ཚེ་སྲོག་ཁྲོད་ཀྱི་ཆེས་མཐའ་མཇུག་གི་ཉིན་མོ་ཡིན་པས།དེ་རིང་བསྒྲུབ་པའི་དོན་དག་ཐམས་ཅད་དེ་རིང་རྫོགས་པར་འགྲུབ་དགོས།དེའི་ཕྱིར།ད་དུང་ནར་མ་སོན་པའི་རང་གི་བུ་ཕྲུག་ཚོར་སྔར་བས་ལྷག་པའི་གཅེས་སྐྱོང་བྱས་ཏེ།སང་ཉིན་ནས་ཁོ་ཚོ་བདག་དང་ལྷན་དུ་མི་གནས་ལ།བདག་ཀྱང་སྙིང་ཉེ་བའི་བུ་ཕྲུག་ཚོ་དང་གཏན་དུ་ཁ་བྲལ་དགོས་པ་རེད།དེ་བཞིན།ཡིད་དུ་འོང་བའི་རང་གི་ཆུང་མར་བརྩེ་གདུང་ཟབ་མོས་དམ་དུ་འཁྱུད་ནས།ཁོ་མོའི་འཇམ་མཉེན་གྱི་མཆུ་སྒྲོས་སྟེང་ལ་ནམ་ཡང་བརྗེད་མི་ཐུབ་པའི་འོ་ཞིམ་པོ་ཞིག་སྦྱར་བར་བྱས་ཏེ།སང་ཉིན་ནས་ཁོ་མོ་བདག་དང་འགྲོག་པའི་བགྲོད་ལམ་མེད་ལ།བདག་གིས་ཀྱང་ཁོ་མོ་བསྐྱུར་ནས་མི་འགྲོ་ཀ་མེད་ཡིན།